Keskittymiä käsittelevän neuvoa-antavan komitean 81. kokouksessaan 4. heinäkuuta 2000 antama lausunto asiaan COMP/M.1882 - Pirelli/BICC liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 059 , 14/03/2003 s. 0025 - 0026



Keskittymiä käsittelevän neuvoa-antavan komitean 81. kokouksessaan 4. heinäkuuta 2000 antama lausunto asiaan COMP/M.1882 - Pirelli/BICC liittyvästä alustavasta päätösluonnoksesta (2003/C 59/05) (ETA:n kannalta merkityksellinen teksti) 1. Neuvoa-antava komitea on komission kanssa samaa mielta siitä, että ilmoitettu toimenpide: a) muodostaa EY:n sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on EY:n sulautuma-asetuksen 1 artiklan 2 kohdassa määritelty yhteisönlaajuinen ulottuvuus; ja b) että se ei ole asia, jossa ETA-sopimuksen nojalla on tehtävä yhteistyötä. 2. Neuvoa-antavan komitean enemmistö yhtyy komission määrittelyyn, jonka mukaan seuraavien tuotteiden markkinat muodostavat asian kannalta merkitykselliset tuotemarkkinat: a) johdotus yleensä; b) kuparitangot; c) matalajännitekaapelit (LV, MV); d) korkeajännitekaapelit (HV, EHV). Neuvoa-antavan komitean vähemmistö on merkityksellisten tuotemarkkinoiden määrittelystä eri mieltä komission kanssa a ja b alakohdan osalta. 3. Neuvoa-antavan komitean enemmistö on komission kanssa samaa mieltä asian kannalta merkityksellisten maantieteellisten markkinoiden määrittelystä seuraavien tuotteiden osalta: a) johdotus yleensä; b) kuparitangot; c) matalajännitekaapelit (LV, MV); d) korkeajännitekaapelit (HV, EHV). Neuvoa-antavan komitean vähemmistö on merkityksellisten maantieteellisten markkinoiden määrittelystä eri mieltä komission kanssa a-d alakohdan osalta. Toinen neuvoa-antavan komitean vähemmistö on merkityksellisten maantieteellisten markkinoiden määrittelystä eri mieltä komission kanssa d alakohdan osalta. 4. Neuvoa-antavan komitean enemmistö on komission kanssa samaa mieltä siitä, että keskittymä ei johda määrävän markkina-aseman syntymiseen seuraavien tuotteiden osalta: a) johdotus yleensä; b) kuparitangot. Neuvoa-antavan komitean vähemmistö on eri mieltä komission kanssa a ja b alakohdan osalta. 5. Neuvoa-antavan komitean enemmistö on komission kanssa samaa mieltä siitä, että keskittymä ei synnytä: a) Pirelli/BICC:n yksinomaista määräävää asemaa LV/MV-markkinoilla; b) Pirelli/BICC:n yksinomaista määräävää asemaa HV/EHV-markkinoilla; c) Pirelli/BICC:n ja Alcatelin yhteistä määräävää asemaa LV/MV-markkinoilla; d) Pirelli/BICC:n ja Alcatelin yhteistä määräävää asemaa HV/EHV-markkinoilla. Vähemmistö on eri mieltä alakohdista a-d. Toinen vähemmistö on eri mieltä alakohdista b ja d. 6. Neuvoa-antavan komitean enemmistö on komission kanssa samaa mieltä siitä, että ilmoitettu keskittymä olisi todettava yhteismarkkinoille soveltuvaksi. Neuvoa-antavan komitean vähemmistö on komission kanssa eri mieltä siitä, että ilmoitettu keskittymä olisi todettava yhteismarkkinoille soveltuvaksi. 7. Neuvoa-antava komitea suosittelee tämä lausunnon julkaisemista Euroopan unionin virallisessa lehdessä. 8. Neuvoa-antava komitea kehottaa komissiota ottamaan huomioon jäsenvaltioiden neuvoa-antavassa komiteassa esiin tuomat asiat.